**PROIECT**



**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.08/\_\_\_**

**din \_\_\_\_\_\_\_\_\_\_ 2025**

**Pentru aprobarea Regulamentului de activitate**

**a Consiliului teritorial pentru protecţia drepturilor copilului**

În temeiul Legii nr. 338/1994 privind drepturile copilului, Hotărârii Guvernului nr.338 din 31.05.2023 cu privire la Consiliul național pentruprotecția drepturilor copilului, art.43 alin.(2) şi art.46 alin.(1) din Legea nr.436/2006 privind administraţia publică locală, Consiliul raional **D E C I D E:**

1. Se aprobă Regulamentul de activitate a Consiliului teritorial pentru protecţia drepturilor copilului, conform anexei.
2. Prezenta decizie intră în vigoare la data publicării în Registrul de stat al actelor locale.

**Preşedintele şedinţei**

**Contrasemnat**

**Secretarul**

**Consiliului raional Floreşti**

Coordonat: Aliona Cojocaru,

vicepreşedinte al raionului Floreşti

Elaborat: Agenția Teritorială de Asistență Socială Nord-Est

Elaborat şi avizat: Daniel Turculeţ,

secretarul Consiliului raional Floreşti

Daniela Anton,

Şefă secţie, Secţia Juridică, Resurse Umane şi Administraţie Publică

Anexă

la decizia Consiliului raional Floreşti

nr. /\_\_\_ din \_\_\_ \_\_\_\_\_\_\_\_\_ 2025

**REGULAMENT**

**de activitate al Consiliului teritorial**

**pentru protecția drepturilor copilului**

**Capitolul I**

**DISPOZIȚII GENERALE**

**1.** Prezentul Regulament stabilește modul de organizare și funcționare al Consiliului teritorial pentru protecția drepturilor copilului (în continuare – Consiliu teritorial).

**2.** Consiliul teritorial este organul intersectorial consultativ, fără personalitate juridică, care asigură coordonarea și monitorizarea activităților tuturor structurilor teritoriale în scopul protecției și promovării drepturilor copilului din comunitate.

**3.** Consiliul teritorial se instituie prin decizie pe lângă Consiliul raional Florești.

**Capitolul II**

**ATRIBUȚIILE CONSILIULUI TERITORIAL**

**5.** În vederea realizării sarcinilor sale, Consiliul teritorial are următoarele atribuții:

1) coordonează și monitorizează la nivel teritorial implementarea politicilor în domeniul protecției drepturilor copilului, a recomandărilor Avocatului Poporului pentru drepturile copilului și ale Consiliului național pentru protecția drepturilor copilului, precum  și a cadrului normativ național în domeniul protecției drepturilor copilului prin:

a) coordonarea și monitorizarea implementării recomandărilor Oficiului  Avocatului Poporului pentru drepturile copilului la nivel teritorial;

b) coordonarea elaborării și implementării planurilor și programelor teritoriale privind punerea în aplicare a documentelor de politici naționale în domeniul protecției drepturilor copilului;

c) prezentarea propunerilor privind bugetarea acțiunilor de promovare a drepturilor copilului;

d) monitorizarea situației în domeniul protecției drepturilor copilului la nivel teritorial și coordonarea identificării soluțiilor pentru problemele ce împiedică asigurarea respectării drepturilor copilului;

e) desfășurarea, după necesitate, a ședințelor comune cu organizațiile societății civile de specialitate în scopul promovării politicilor naționale/teritoriale privind protecția drepturilor copilului;

f) instituirea, după necesitate, a grupurilor de lucru pentru realizarea eficientă a atribuțiilor Consiliului teritorial;

2) monitorizează implementarea mecanismelor intersectoriale de cooperare în domeniul protecției copilului prin:

a) coordonarea și monitorizarea realizării măsurilor prevăzute de mecanismele intersectoriale de cooperare în domeniul protecției drepturilor copilului, pentru a asigura aplicarea prevederilor cadrului normativ aprobat de către autoritățile vizate la nivel teritorial și local;

b) examinarea anuală a situației și a rezultatelor implementării mecanismelor intersectoriale de cooperare, precum și discutarea, în comun cu actorii implicați la nivel teritorial, a impedimentelor identificate în procesul de colaborare intersectorială;

c) asigurarea asistenței metodologice pentru soluționarea deficiențelor în vederea aplicării mecanismelor intersectoriale de cooperare la nivel teritorial în conformitate cu prevederile cadrului normativ;

d) asigurarea, după caz, a comunicării eficiente a  autorităților administrației publice locale de nivelul întâi cu organele administrative specializate, în vederea asigurării protecției integrale  a drepturilor copiilor;

3) promovează respectarea drepturilor copilului la nivel teritorial și local, prin:

a) acordarea suportului metodologic structurilor teritoriale în scopul organizării activităților de promovare a respectării drepturilor copilului la nivel  local;

b) promovarea dezvoltării serviciilor destinate copiilor și familiilor cu copii de către comunitate și structurile publice cu atribuții în domeniul protecției drepturilor copilului;

c) organizarea campaniilor de informare, seminare și întruniri în orașele și satele din unitatea administrativ-teritorială, în scopul informării populației despre importanța respectării drepturilor copilului în diverse domenii, precum și despre scopul și activitatea Consiliului teritorial;

d) consultarea opiniei și implicarea copiilor în diverse campanii locale și procese decizionale;

4) contribuie la dezvoltarea capacităților profesionale ale personalului din instituțiile cu atribuții în domeniul protecției drepturilor copilului la nivel teritorial și local, prin:

a) facilitarea participării la diverse tipuri și forme ale activităților de formare a specialiștilor cu atribuții în domeniul drepturilor copilului din sectoarele protecție socială, educație, sănătate, ordine publică, justiție etc.;

b) colaborarea cu organizațiile societății civile de specialitate și organizațiile internaționale în vederea organizării diverselor forme de instruire pentru specialiștii din unitatea administrativ-teritorială, conform necesităților identificate.

**Capitolul III**

**STRUCTURA CONSILIULUI TERITORIAL**

**6**. Componența nominală a Consiliului teritorial se aprobă prin dispoziție de către președintele raionului Florești.

**7.**  Componența Consiliului teritorial poate fi modificată după necesitate.

**8.** Funcția de președinte al Consiliului teritorial este exercitată de către vicepreședintele raionului Florești, responsabil de problemele sociale.

**9.** Secretar al Consiliului teritorial este un angajat din cadrul structurii teritoriale de asistență socială.

**10.** În componența Consiliului teritorial, în calitate de membri, sunt incluși conducătorii sau reprezentanții subdiviziunilor din subordine, serviciilor publice desconcentrate din subordinea ministerelor și a altor autorități administrative centrale cu atribuții în domeniul protecției drepturilor copilului, responsabile de următoarele domenii: social, educație, asistență psihopedagogică, sănătate, buget și finanțe, funcționarii publici cu statut special din cadrul Inspectoratului General al Poliției și al altor entități publice cu competențe în domeniul protecției drepturilor copilului. În calitate de membri ai organului consultativ sunt invitați reprezentanți ai conducerii instituțiilor de învățământ preșcolare/preuniversitare, consiliilor elevilor/tineretului, reprezentanți ai organelor de probațiune, reprezentanți ai minorităților naționale care locuiesc preponderent în teritoriul administrativ, reprezentanți ai organizațiilor necomerciale care desfășoară activitate în domeniul protecției drepturilor copilului în teritoriul administrat.

**11.** Consiliul teritorial este în drept, la inițiativa majorității membrilor, să propună excluderea membrului care, prin acțiune sau inacțiune, nu a îndeplinit atribuțiile sale în calitate de membru al acestuia.

**12.** Instituția al cărei membru a fost exclus sau nu-și poate îndeplini funcțiile din alte considerente deleagă un alt reprezentant în cadrul Consiliului teritorial.

**13.** În scopul exercitării funcțiilor sale, Consiliul teritorial poate crea grupuri de lucru tematice.

**Capitolul IV**

**ORGANIZAREA ACTIVITĂȚII**

**CONSILIULUI TERITORIAL**

**14.** Ședințele Consiliului teritorial sunt conduse de către președintele acestuia.

**15.** Președintele Consiliului teritorial exercită următoarele funcții:

1) coordonează activitatea, convoacă și prezidează ședințele;

2) reprezintă Consiliul teritorial în relațiile cu autoritățile la nivel central și local și alte organizații cu competențe și/sau activități în domeniul protecției și promovării drepturilor copilului.

**16.** Secretarul Consiliului teritorial are următoarele funcții:

1) asigură procesul de organizare și desfășurare a ședințelor;

2) comunică membrilor Consiliului teritorial și persoanelor interesate, inclusiv Secretarului Consiliului național, data, locul și ora desfășurării ședințelor, precum și ordinea de zi, cu publicarea pe pagina web oficială a Consiliului teritorial a informațiilor relevante în acest sens;

3) monitorizează activitatea și modul de implementare a hotărârilor Consiliului teritorial;

4) întocmește invitația, ordinea de zi, procesele-verbale și deciziile Consiliului teritorial;

5) elaborează planurile de activitate și raportul anul al Consiliului teritorial, care se prezintă Secretariatului Consiliului național;

6) ține evidența documentației de activitate a Consiliului teritorial.

**17.** Membrii Consiliului teritorial exercită următoarele atribuții:

1) participă la ședințele;

2) propun subiecte pentru ordinea de zi a ședințelor;

3) contribuie la executarea hotărârilor  Consiliului teritorial;

4) participă la monitorizarea situației în domeniul protecției drepturilor copilului la nivel teritorial;

5) informează autoritatea/instituția pe care o reprezintă despre activitatea Consiliului teritorial și hotărârile acestuia;

6) informează și, după caz, consultă structurile consultative ale copiilor asupra hotărârilor care urmează a fi luate, într-o manieră clară, corespunzătoare vârstei, dezvoltării intelectuale și stării psihoemoționale a copiilor.

**18.** Pentru realizarea atribuțiilor prevăzute în prezentul Regulament, Consiliul teritorial se întrunește în ședințe, care se convoacă după necesitate, însă nu mai rar decât o dată în trimestru.

**19.** Ședințele Consiliului teritorial se convoacă de către președinte, inclusiv la solicitarea membrilor sau a autorităților/instituțiilor din domeniul protecției drepturilor copilului.

**20.** Ședința Consiliului teritorial este deliberativă dacă la ea participă majoritatea membrilor acestuia.

**21.** Ședințele Consiliului teritorial sunt publice.

**22.** La ședințele Consiliului teritorial pot fi invitați  reprezentanți ai autorităților cu competențe în domeniul protecției drepturilor copilului, precum și alte persoane interesate.

**23.** Prezentarea subiectelor spre examinare Consiliului teritorial se efectuează de către membrii acestuia, precum și de către reprezentanții altor instituții interesate.

**24**. Consiliul teritorial include în ordinea de zi probleme actuale și alte subiecte din domeniul protecției drepturilor copilului.

**25.** În exercitarea atribuțiilor ce îi revin, Consiliul teritorial emite hotărâri. Hotărârile se aprobă cu majoritatea simplă de voturi ale membrilor prezenți. Conținutul hotărârilor vor include, după necesitate, mențiunea despre modalitatea de informare și consultare a copiilor privind subiectul aflat în discuție.

**Secretarul**

**Consiliului raional Floreşti Daniel TURCULEŢ**

Consiliului raional Floreşti

**NOTA DE FUNDAMENTARE**

**la proiectul de decizie a Consiliului raional „Pentru aprobarea Regulamentului de activitate**

**a Consiliului teritorial pentru protecţia drepturilor copilului”**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Vicepreşedinta raionului Floreşti, dna Aliona Cojocaru, secretarul Consiliului raional Floreşti, Agenția Teritorială de Asistență Socială Nord-Est |
| **2. Condițiile ce au impus elaborarea proiectului actului normativ** |
| Proiectul de decizie a fost elaborat în scopul aprobării de către Consiliul raional Florești a Regulamentului de activitate a Consiliului teritorial pentru protecţia drepturilor copilului.  Menționăm, că prezentul Regulament stabilește modul de organizare și funcționare al Consiliului teritorial pentru protecția drepturilor copilului. Consiliul teritorial este organul intersectorial consultativ, fără personalitate juridică, care asigură coordonarea și monitorizarea activităților tuturor structurilor teritoriale în scopul protecției și promovării drepturilor copilului din comunitate. Consiliul teritorial se instituie prin decizie pe lângă Consiliul raional Florești. |
| **2.1. Temeiul legal sau, după caz, sursa proiectului actului normativ** |
| Prezentul proiect de decizie a fost elaborat în temeiul Legii nr. 338/1994 privind drepturile copilului, Hotărârii Guvernului nr.338 din 31.05.2023 cu privire la Consiliul național pentruprotecția drepturilor copilului, Legii nr.436/2006 privind administraţia publică locală |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative** |
| Nu este aplicabil |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| 1.Se aprobă Regulamentul de activitate a Consiliului teritorial pentru protecţia drepturilor copilului, conform anexei.  2.Prezenta decizie intră în vigoare la data publicării în Registrul de stat al actelor locale. |
| 3.2. Opțiunile alternative analizate și motivele pentru care acestea nu au fost luate în considerare |
| Nu este aplicabil |
| **4. Analiza impactului de reglementare** |
| 4.1. Impactul asupra sectorului public |
| Prin aprobarea proiectului de decizie se va asigura la nivelul raionului Florești, în mod coordonat, de factorii implicați, realizarea piliticilor de stat privind protecția și promovarea drepturilor copilului din comunitate. |
| 4.2. Impactul financiar și argumentarea costurilor estimative |
| Nu necesită cheltuieli suplimentare |
| 4.3. Impactul asupra sectorului privat |
| Nu este aplicabil |
| 4.4. Impactul social  4.4.1. Impactul asupra datelor cu caracter personal  4.4.2. Impactul asupra echității și egalității de gen |
| Prin aprobarea proiectului de decizie se va asigura la nivelul raionului Florești, în mod coordonat, de factorii implicați, realizarea piliticilor de stat privind protecția și promovarea drepturilor copilului din comunitate. |
| 4.5. Impactul asupra mediului |
| Nu este aplicabil |
| 4.6. Alte impacturi și informații relevante |
| Nu este aplicabil |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| Nu este aplicabil |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil |
| **6. Avizarea și consultarea publică a proiectului actului normativ** |
| Proiectul de decizie a fost avizat de către comisiile consultative de specialitate, secretarul Consiliului raional Florești, Secţia Juridică, Resurse Umane şi Administraţie Publică,. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost supus consultărilor publice şi plasat pe site-ul Consiliului raional la directoriul ,,Procesul decizional”. |
| **7. Concluziile expertizelor** |
| **Nu este aplicabil** |
| **8. Modul de încorporare a actului în cadrul normativ existent** |
| Prezentul proiect de decizie se încadrează în cadrul normativ existent. |
| **9. Măsurile necesare pentru implementarea prevederilor proiectului actului normativ** |
| Nu este aplicabil |

**Elaborat: Daniel Turculeţ,**

**secretarul Consiliului raional Floreşti**